Placuit atque convenit inter venerabilem virum Teuboldum episcopum et Elderalem ut paginas de terris, tam de iure ecclesiastico, quam et de propria possessione, inter se conmutarent quod et fecerunt. In primis dedit vir venerabilis Teuboldus episcopus, de campo paginam de ratione sancti Stephani, in pago Oscharensi, in Patriniaco villa de beneficio Landuini. Terminatur de utroque latere terra sancti Manmetis, ex duobus frontibus via publica: habet in longum perticas agripedales XXXVIIII, pedes VIII, ex uno fronte perticas IIII, ex alio fronte perticas III, pedes VIIII: infra istas terminaciones et mensuras Elderali dedit Teutboldus episcopus. Econtra ad vicem in augmentum et conmutacionem reddendi dedit predictus Elderalis aliam paginam in ipso pago et in ipsa villa: de uno latere Sarase et Noe tenent, de alio heredes ipsius, de uno fronte Vulfardus tenet, de alio terra sancti Petri; habet in longum perticas agripedales XLV, pedes VI, ex uno fronte perticas VI, ab alio perticas V: infra istas terminaciones et mensuras dedit Elderalus Teuboldo episcopo ad ius et racionem Ecclesie sancti Stephani ad integrum et ad beneficium Landuini. Taliterque utrisque placuit et convenit ut unaqueque pars tam basilica sancti Martinis quam et Elderalis proprio iure conmutacionem possideat et faciat exinde quod voluerit vel quod facere expedit. Et si qua pars contra aliam emeliorata apparuerit et ei calumpniam inferre temptaverit, duplum tantum quantum ipsa res emeliorata valere estimatur coacta persolvat; de reliquo vero partibus fisci satis factionem cogatur adimplere. He autem conmutaciones uno tenore inter se conscripte, firme et stabiles permaneant, stipulacione subnixa. Actum Divion castro. Signum Elderalis qui hanc fieri et firmare rogavit. Signum Wadoni. Signum Teutardi. Signum Aymari. Signum Roberti. Signum Erleici. Signum Walmundi. Signum Amalrici. Signum Attoni. Signum Seiranni. Signum Watohaudi. Signum Girbaudi. Ego Adalbertus, presbiter, scripsi et subscripsi. Datum in mense Marcio in anno VIIII regnante domino Carolo rege.